|  |  |
| --- | --- |
| Grb RH.pngREPUBLIKA HRVATSKA  KARLOVAČKA ŽUPANIJA |  |
| Grb-boja.jpg GRAD KARLOVAC |

GRADSKO VIJEĆE

KLASA: \_\_\_\_\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_\_\_\_\_\_\_

Karlovac, \_\_\_\_\_\_\_\_\_\_\_\_\_\_\_\_\_

Na temelju članka 41. stavka 4. i članka 42. stavka 1., a u svezi s člankom 20. Zakona o lokalnim porezima („Narodne novine“ br. 115/16 , 101/17, 114/22 i 114/23.) - u daljnjem tekstu: Zakon) i članaka 34. i 97. Statuta Grada Karlovca („Glasnik Grada Karlovca“ br. 9/21 – potpuni tekst i 10/22) Gradsko vijeće Grada Karlovca na sjednici održanoj \_\_\_\_\_\_\_\_\_\_\_\_\_\_\_\_ godine donijelo je

**O D L U K U**

**O POREZIMA GRADA KARLOVCA**

1. **OPĆE ODREDBE**

Članak 1.

Ovom Odlukom se, sukladno Zakonu o lokalnim porezima, utvrđuju vrste poreza koji pripadaju Gradu Karlovcu, visina stope poreza na potrošnju, visina poreza na kuće za odmor, te nadležno porezno tijelo za utvrđivanje i naplatu poreza koji pripadaju Gradu Karlovcu.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

1. **VRSTE POREZA**

Članak 3.

Gradu Karlovcu pripadaju sljedeći porezi:

1. porez na potrošnju i
2. porez na kuće za odmor.
3. **POREZ NA POTROŠNJU**

Članak 4.

Porez na potrošnju plaća se po stopi od 3 % .

1. **POREZ NA KUĆE ZA ODMOR**

Članak 5.

Porez na kuće za odmor na području Grada Karlovca plaća se u visini od 2,00

EUR po četvornom metru korisne površine kuće za odmor.

**V. NADLEŽNO POREZNO TIJELO**

Članak 6.

Poslove utvrđivanja i naplate poreza na potrošnju i poreza na kuće za odmor obavlja Ministarstvo financija, nadležna Porezna uprava u skladu sa poreznim i drugim propisima.

Ovlašćuje se nadležna organizacija platnog prometa zadužena za raspoređivanje

uplaćenih prihoda korisnicima (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

Članak 7.

Postupci utvrđivanja i naplate poreza započeti po odredbama Odluke o lokalnim porezima Grada Karlovca („Glasnik Grada Karlovca“ br. 8/17, 20/17, 20/21 i 2/22, „Narodne novine“ br. 33/17, 127/17, 137/21 i 18/22), koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Karlovca („Glasnik Grada Karlovca“ br. 8/17, 20/17, 20/21 i 2/22, „Narodne novine“ br. 33/17, 127/17, 137/21 i 18/22 ).

Članak 8.

Stupanjem na snagu ove Odluke, prestaje važiti Odluka o lokalnim porezima Grada Karlovca („Glasnik Grada Karlovca“ br. 8/17, 20/17, 20/21 i 2/22, „Narodne novine“ br. 33/17, 127/17, 137/21 i 18/22 ).

Članak 9.

Ova Odluka objavit će se u „Glasniku Grada Karlovca“ i u „Narodnim novinama“, a stupa na snagu 1. siječnja 2024. godine.

PREDSJEDNIK GRADSKOG VIJEĆA

GRADA KARLOVCA

Marin Svetić, dipl. ing. šumarstva

Obrazloženje

Odlukom o lokalnim porezima iz 2017. godine kad je i Zakon o lokalnim porezima donesen, bile su utvrđene tri vrste lokalnih odnosno gradskih poreza: prirez po stopi od 14%, porez na potrošnju po stopi od 3% i porez na kuće za odmor u visini od 8 kn/m2 korisne površine.

U međuvremenu je prirez snižen 2018. godine na 12%, a 2021. godine na 9%.

Izmjenama Zakona o lokalnim porezima prirez porezu na dohodak se u cjelosti ukida kao oblik oporezivanja dohotka i više se ne uređuje Zakonom o lokalnim porezima

Porez na potrošnju može se utvrditi odlukom predstavničkog tijela po stopi do 3%

Našom Odlukom iz 2017. godine porez na potrošnju bio je utvrđen po stopi od 3%, ista je snižena na 2% počevši od 01.01.2022.

Zbog ukidanja prireza gradski proračun biti će u značajnoj mjeri smanjen u dijelu koji se odnosni na porezne prihode.

Prihodi od poreza na potrošnju su tijekom 2022. godine pali u odnosu na predpandemijsku 2019. godinu za gotovo 30%. Tijekom 2023. uočava se ponovni trend rasta prihoda od poreza na potrošnju, no i dalje će iznositi manje negoli je iznosio 2019. godine.

Kako bi se barem djelomično nadoknadio gubitak prihoda od prireza, predlaže se ponovno vraćanje stope poreza na potrošnju na razinu od 3% s čime bi se prihodi Grada povećali za cca 100.000 €.

Porez na kuće za odmor prema dosadašnjim zakonskim odredbama mogao se utvrditi u visini od 5-15 kn/m2. U gradu Karlovcu porez na kuće za odmor već više od 20 godina iznosi 8 kn odnosno 1,06 € po m2 korisne površine i Gradu Karlovcu donosi godišnji prihod od cca 13.000 €.

Izmjenama Zakona o lokalnim porezima, visina poreza na kuće za odmor može se utvrditi u iznosu od 0,6-5,00 eura po m2 korisne površine.

Ovom odlukom predlaže se utvrđivanje poreza na kuće za odmor na području grada Karlovca u visini od 2,00 eura / m2 korisne površine, što bi prihod Grada povećalo na 12-15.000 eura, obzirom na činjenicu da će porez na kuće za odmor plaćati i iznajmljivači apartmana.

Povećanje ovih poreza neće nadoknaditi izostale prihode od prireza, ali će barem djelomično ublažiti posljedice smanjenih prihoda za funkcioniranje javnih usluga.

Prijedlog ove Odluke stavlja se na javno savjetovanje u trajanju od 30 dana nakon čega će se razmotriti primjedbe i prijedlozi na Odluku, te sačiniti konačan prijedlog Odluke za usvajanje na gradskom vijeću.

Pročelnica UO za prorčaun i financije.

Lidija Malović, cipl.oec.